SET เปิดบ่ายลบเฉียด 5 จุด ผวาโค้งสุดท้าย “ทรัมป์” พลิกนำ “ไบเดน”
SET เปิดบ่ายลบเฉียด 5 จุด หวั่นโค้งสุดท้าย "ทรัมป์" พลิกนำ "ไบเดน" 
SET เปิดบ่ายลบเฉียด 5 จุด หวั่นโค้งสุดท้าย "ทรัมป์" พลิกนำ "ไบเดน"
4 พ.ย. 2563

ผู้สื่อข่าวรายงานว่า ดัชนีตลาดหุ้นไทย เปิดตลาดภาคบ่าย ล่าสุด ณ เวลา 14.38 น. อยู่ที่ระดับ 1,216.77 จุด ปรับตัวลดลง 4.56 จุด ด้วยมูลค่าการซื้อขาย 2.76 หมื่นล้านบาท
โดยดัชนีตลาดหุ้นไทยปรับตัวลดลงในภาคบ่าย คาดว่าเกิดจากความกังวลว่า โดนัลด์ ทรัมป์ แห่งพรรครีพับลิกัน จะเป็นผู้ชนะการเลือกตั้งครั้งนี้ โดยล่าสุดจากการประกาศคะแนนอย่างไม่เป็นทางการ หลังโดนัลด์ ทรัมป์ คว้าชัย ใน 3 รัฐใหญ่ อย่าง โอไฮโอ เท็กซัส และฟลอริดา ส่งผลให้คะแนนเริ่มไล่จี้คู่แข่ง อย่าง “โจ ไบเดน” แบบติดๆ ทิ้งห่างกันเพียงแค่ 25 คะแนน
โดยขณะนี้ ไบเดน ยังคะแนนนำทรัมป์ อยู่ที่ 238-213 คะแนน
อย่างไรก็ตาม มีรัฐที่ยังไม่สรุปผลคะแนนอยู่ 7 รัฐ ซึ่งมีที่นั่งที่เหลือให้ชิงอยู่อีกทั้งหมด 86 ที่นั่ง ซึ่งจากผลสำรวจ ทรัมป์ คาดว่าจะคว้า 80 ที่นั่งจาก 6 รัฐที่เหลืออยู่ จาก วิสคอนซิล , มิชิแกน , เพนซิลวาเนีย , นอร์ธ แคโรไลนา , จอร์เจีย และ อลาสกา
ส่วนผลสำรวจที่คาดว่า ไบเดน จะสามารถคว้าชัยได้อีกเพียงรัฐเดียวคือ เนวาดา ซึ่งมีที่นั่งเหลือให้เพียง 6 ที่เท่านั้น
ทั้งนี้ หากเป็นไปตามคาดการณ์ ทรัมป์ จะดำรงตำแหน่งประธานาธิบดีเป็นสมัยที่สองด้วยคะแนน 293-244